ROMÂNIA
JUDEŢUL TIMIŞ
MUNICIPIUL TIMIŞOARA
NR. SC2022- 15136/20.06.2022



RAPORT DE SPECIALITATE
privind completarea și modificarea Anexei 4 la Contractul de delegare a gestiunii serviciului public de alimentare cu energie termică în sistem centralizat din municipiul Timișoara


            Având în vedere Referatul de aprobare nr. SC2022 – 15136/20.06.2022 al Primarului Municipiului Timişoara şi Proiectul de hotărâre privind completarea și modificarea Anexei 4 la contractul de delegare a gestiunii serviciului public de alimentare cu energie termică în sistem centralizat din municipiul Timișoara

Facem următoarele precizări:
În conformitate cu prevederile art. 1 alin. 2 din Legea nr. 51/2006 privind serviciile comunitare de utilități publice, serviciul de utilitate publică este definit ca totalitatea activităţilor reglementate prin acte normative, care asigură satisfacerea nevoilor esenţiale de utilitate şi interes public general cu caracter social ale colectivităţilor locale.
Serviciul public de alimentare cu energie termică în sistem centralizat se realizează prin intermediul infrastructurii tehnico-edilitare specifice aparţinând domeniului public sau privat al municipiului, care formează sistemul de alimentare centralizată cu energie termică al localităţii, denumit în continuare SACET.
SACET este alcătuit dintr-un ansamblu tehnologic şi funcţional unitar constând din construcţii, instalaţii, echipamente, dotări specifice şi mijloace de măsurare destinat producerii, transportului, distribuţiei şi furnizării energiei termice pe teritoriul localităţii, care cuprinde:
a) centrale termice sau centrale electrice de termoficare;
b) reţele de transport;
c) puncte termice/staţii termice;
d) reţele de distribuţie;
e) construcţii şi instalaţii auxiliare;
f) branşamente, până la punctele de delimitare/separare a instalaţiilor;
g) sisteme de măsură, control şi automatizare.
Potrivit art. 10 alin. (2) din Legea nr. 325/2006, gestiunea serviciului public de alimentare cu energie termică implică și punerea la dispoziție a bunurilor ce compun sistemul de utilități publice aferent serviciului.
Prin HCL nr. 353/05.10.2021 au fost aprobate Studiul de oportunitate, modalitatea de gestiune a serviciului public de alimentare cu energie termică din municipiul Timișoara, Regulamentul Serviciului public de alimentare cu energie termică a Municipiului Timișoara, Caietul de sarcini, precum şi încheierea contractului de delegare a gestiunii serviciului.
Ulterior, în data de 15.10.2021, a fost încheiat cu Compania locală de termoficare Colterm S.A. Timișoara Contractul de delegare a gestiunii serviciului public de alimentare cu energie termică din Municipiul Timișoara nr. CDE2021-1475/15.10.2021. La Anexa 4 a contractului de delegare a gestiunii serviciului sunt prevăzute bunurile de retur – inventarul bunurilor mobile și imobile ce urmează a fi administrate/exploatate, din domeniul public și/sau privat al municipiului Timișoara aferente serviciului.
Având în vedere finalizarea lucrărilor pentru obiectivul de investiţie „Eficientizarea producerii de energie termică la CET Freidorf prin folosirea resurselor regenerabile”, precum și punerea în funcțiune a obiectivului de investiție „Maximizarea puterii termice livrate din CET Sud, în reţeaua de transport, prin funcţionarea interconectată cu CT Centru”, propunem completarea Anexei 4 la Contractul de delegare a gestiunii serviciului public de alimentare cu energie termică din Municipiul Timișoara, prin introducerea a 2 (două) noi poziții, respectiv:

	Nr. crt.
	Denumire
	Valoare inventar
(lei)
	Nr. inventar
	Data PIF
	Locație

	1.
	Eficientizare producere energie termică CET Freidorf
	524.389,30
	23292
	01.08.2020
	CET Freidorf

	2.
	Maximizarea puterii termice CET Sud – CT Centru
	4.305.808,93
	100985.001
	30.12.2021
	CT Centru



Aceste bunuri vor fi transmise spre administrare şi exploatare pe perioada delegării gestiunii, în baza Contractului de delegare a gestiunii serviciului public de alimentare cu energie termică, iar punerea la dispoziția operatorului se va face prin încheierea unui act adițional la Contractul de delegare nr. CDE2021-1475/15.10.2021.
Totodată, având în vedere adresa nr. SC2022-2462/14.06.2022 a Direcției Patrimoniu – Compartiment Carte Funciară și Cadastru din cadrul Primăriei Municipiului Timișoara, precum și adresa nr. 201/06/ITM/2021/08.06.2022 a Consorțiului ”Alfa&Quantum Consulting S.P.R.L.- Maestro S.P.R.L.- Insolvein S.P.R.L.” și Hotărârea Adunării Generale a Acționarilor Companiei Locale de Termoficare Colterm S.A. nr. 10/14.11.2016, prin care se aprobă încetarea activității la punctele de lucru CT Aeroport, CT Porumbescu, CT Giurgiu și închiderea acestora, solicităm eliminarea din Anexa 4 a poziției reprezentând ”Construcții industriale CT Aeroport”, astfel:

	Nr. crt.
	Denumire
	Valoare inventar
(lei)
	Nr. inventar
	Data PIF
	Locație

	1.
	Construcții industriale CT Aeroport
	135.400,84
	101114.001
	01.12.2002
	CT Aeroport


 
Având în vedere cele menționate anterior, supunem dezbaterii și aprobării Consiliului Local proiectul de hotărâre privind completarea și modificarea Anexei 4 la Contractul de delegare a gestiunii serviciului public de alimentare cu energie termică în sistem centralizat din municipiul Timișoara.

